ΑΠΟΦΑΣΕΙΣ
Αριθμ. απόφ. 91/01-03-2024
Τροποποίηση Κανονισμού Προγράμματος Μεταπτυχιακών Σπουδών της Ιατρικής Σχολής
του Εθνικού και Καποδιστριακού Πανεπιστημίου Αθηνών με τίτλο «Ψυχική Υγεία και Ψυχι-
ατρική Παιδιών και Εφήβων» (MSc in Child and
Adolescent Mental Health and Psychiatry).
Η ΣΥΓΚΛΗΤΟΣ ΤΟΥ ΕΘΝΙΚΟΥ ΚΑΙ
ΚΑΠΟΔΙΣΤΡΙΑΚΟΥ ΠΑΝΕΠΙΣΤΗΜΙΟΥ ΑΘΗΝΩΝ
Έχοντας υπόψη:
1. Τις διατάξεις του ν. 4957/2022 «Νέοι Ορίζοντες στα
Ανώτατα Εκπαιδευτικά Ιδρύματα: Ενίσχυση της ποιότητας, της λειτουργικότητας και της σύνδεσης των Α.Ε.Ι. με
την κοινωνία και λοιπές διατάξεις» (Α’ 141), και ειδικότερα
των άρθρων 79 έως και 88.
2. Την υπό στοιχεία 135557/Ζ1/1-11-2022 εγκύκλιο του
Υπουργείου Παιδείας και Θρησκευμάτων «Εφαρμογή
των διατάξεων του ν. 4957/2022 “Νέοι ορίζοντες στα
Ανώτατα Εκπαιδευτικά Ιδρύματα: Ενίσχυση της ποιότητας, της λειτουργικότητας και της σύνδεσης των ΑΕΙ με
την κοινωνία και λοιπές διατάξεις” (Α’ 141) για την οργάνωση και λειτουργία προγραμμάτων μεταπτυχιακών
σπουδών και λοιπά θέματα».
3. Την υπό στοιχεία 18137/Ζ1/16-02-2023 κοινή υπουργική απόφαση «Καθορισμός των προϋποθέσεων και της
διαδικασίας οργάνωσης Προγραμμάτων Μεταπτυχιακών
Σπουδών με μεθόδους εξ αποστάσεως εκπαίδευσης στα
Ανώτατα Εκπαιδευτικά Ιδρύματα (Α.Ε.Ι.)» (Β’ 1079).
4. Τις διατάξεις του ν. 4386/2016 «Ρυθμίσεις για την
έρευνα και άλλες διατάξεις» (Α’ 83).
5. Το π.δ. 85/2013 «Ίδρυση, μετονομασία, ανασυγκρότηση Σχολών και ίδρυση Τμήματος στο Εθνικό και Καπο-
διστριακό Πανεπιστήμιο Αθηνών» (Α’ 124).
6. Τις διατάξεις του ν. 3374/2005 «Διασφάλιση της ποιότητας στην ανώτατη εκπαίδευση. Σύστημα μεταφοράς
και συσσώρευσης πιστωτικών μονάδων - Παράρτημα
διπλώματος» (Α’ 189) και ιδίως τα άρθρα 14 και 15.
7. Την υπό στοιχεία Φ5/89656/Β3/13-8-2007 απόφαση της Υπουργού Εθνικής Παιδείας και Θρησκευμάτων
«Εφαρμογή του Συστήματος Μεταφοράς και Συσσώρευσης Πιστωτικών Μονάδων» (Β’ 1466).
8. Την υπ’ αρ. 1432/20-01-2023 (Β’ 392) απόφαση της
Συγκλήτου του ΕΚΠΑ με την οποία εγκρίθηκε ο Κανονισμός Μεταπτυχιακών και Διδακτορικών Σπουδών του
ΕΚΠΑ.
9. Την υπ’ αρ. 787/29.06.2018 (Β’ 3555) απόφαση της
Συγκλήτου του ΕΚΠΑ με την οποία επανιδρύθηκε το ΠΜΣ
«Ψυχική Υγεία και Ψυχιατρική Παιδιών και Εφήβων».
10. Την υπ’ αρ. 1139/05-05-2022 (Β’ 2442) απόφαση της
Συγκλήτου του ΕΚΠΑ με την οποία εγκρίθηκε ο κανονισμός του ΠΜΣ «Ψυχική Υγεία και Ψυχιατρική Παιδιών και
Εφήβων» (MSc in Child and Adolescent Mental Health
and Psychiatry).
11. Το απόσπασμα πρακτικού της Συνέλευσης της Ιατρικής Σχολής του ΕΚΠΑ (συνεδρίαση 30-11-2023).
12. Το απόσπασμα πρακτικού της Συγκλήτου του ΕΚΠΑ
(6η συνεδρία 31-01-2024).
13. Το γεγονός ότι με την παρούσα δεν προκαλείται
δαπάνη εις βάρος του κρατικού προϋπολογισμού, αποφασίζει:
Την τροποποίηση του Κανονισμού του Προγράμματος
Μεταπτυχιακών Σπουδών της Ιατρικής Σχολής του ΕΚΠΑ,
με τίτλο «Ψυχική Υγεία και Ψυχιατρική Παιδιών και Εφήβων» (MSc in Child and Adolescent Mental Health and
Psychiatry), από το ακαδημαϊκό έτος 2023-2024, σύμφωνα με τις διατάξεις του ν. 4957/2022 και τον Κανονισμό
Μεταπτυχιακών και Διδακτορικών Σπουδών του ΕΚΠΑ,
ως ακολούθως:
Άρθρο 1
ΑΝΤΙΚΕΙΜΕΝΟ-ΣΚΟΠΟΣ
1.1 Σκοπός του Π.Μ.Σ. «Ψυχική Υγεία και Ψυχιατρική
Παιδιών και Εφήβων» (MSc in Child and Adolescent
Mental Health and Psychiatry) είναι η παροχή υψηλού
επιπέδου μεταπτυχιακής εκπαίδευσης στο επιστημονικό
πεδίο της ψυχικής υγείας και ψυχιατρικής των παιδιών,
των εφήβων και των οικογενειών τους. Ειδικότερα, το
γνωστικό αντικείμενο του Προγράμματος περιλαμβάνει:
- Την παιδική και εφηβική βιο-ψυχο-κοινωνική ανάπτυξη,
- την ψυχιατρική παιδιών και εφήβων,
- την ανίχνευση, τη διαγνωστική αξιολόγηση, τη διαχείριση και θεραπευτική αντιμετώπιση διαταραχών ψυχικής
υγείας παιδιών και εφήβων,
- τον σχεδιασμό, την παρακολούθηση και την αξιολόγηση των θεραπευτικών προσεγγίσεων,
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
19 Μαρτίου 2024
ΤΕΥΧΟΣ  ΔΕΥΤΕΡΟ
Αρ. Φύλλου 1745
VARVARA ZACHARAKI
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1745/19.03.2024
- την ποσοτική και ποιοτική ερευνητική μεθοδολογία
στην ψυχική υγεία και ψυχιατρική παιδιών και εφήβων,
- την ερευνητική μελέτη πληθυσμών που αφορούν το
βασικό γνωστικό αντικείμενο του Π.Μ.Σ.,
- την ηθική και δεοντολογία της έρευνας.
Το Π.Μ.Σ. στοχεύει:
- Στην ανάπτυξη δεξιοτήτων διαγνωστικής αξιολόγησης, θεραπευτικού σχεδιασμού και διαχείρισης καθώς
και στις θεραπευτικές παρεμβάσεις,
- στην παροχή γνώσεων, και δεξιοτήτων ερευνητικής
μεθοδολογίας αναφορικά με την ψυχιατρική παιδιών και
εφήβων, την παιδική και εφηβική ανάπτυξη, τις θεραπευτικές παρεμβάσεις και τα μοντέλα υπηρεσιών ψυχικής
υγείας για παιδιά και εφήβους.
1.2 Το Π.Μ.Σ. οδηγεί στην απονομή Διπλώματος Μεταπτυχιακών Σπουδών «Ψυχική Υγεία και Ψυχιατρική Παι-
διών και Εφήβων», μετά την πλήρη και επιτυχή ολοκλήρωση των σπουδών με βάση το πρόγραμμα σπουδών.
1.3 Οι τίτλοι απονέμονται από την Ιατρική Σχολή του
Εθνικού και Καποδιστριακού Πανεπιστημίου Αθηνών.
1.4 Μαθησιακά αποτελέσματα, προσόντα που αποκτώνται από την επιτυχή παρακολούθηση του Π.Μ.Σ.:
Ολοκληρώνοντας το Πρόγραμμα, οι απόφοιτοι θα
μπορούν:
- Να εργαστούν με επαγγελματισμό και αποτελεσματικότητα σε υπηρεσίες ψυχικής υγείας παιδιών και εφήβων
ή ενηλίκων του δημόσιου ή ιδιωτικού τομέα ή άλλους
οργανισμούς,
- να αποκτήσουν τα τυπικά και απαραίτητα προσόντα
για τη διεκδίκηση θέσεων εργασίας σε διαγωνισμούς ή/
και προκηρύξεις και
- να συνεχίσουν τις σπουδές τους σε διδακτορικό
επίπεδο εφόσον το επιθυμούν στην Ιατρική Σχολή ή σε
άλλο Τμήμα Πανεπιστημιακού Ιδρύματος της ημεδαπής
ή αλλοδαπής.
Άρθρο 2
ΔΟΜΗ ΚΑΙ ΟΡΓΑΝΑ ΤΟΥ ΠΜΣ
Αρμόδια όργανα για τη λειτουργία του Π.Μ.Σ. σύμφωνα με το νόμο 4957/2022 είναι:
2.1 Σε επίπεδο Ιδρύματος αρμόδια όργανα είναι η Επιτροπή Μεταπτυχιακών Σπουδών και η Σύγκλητος.
2.2 Σε επίπεδο Ιατρικής Σχολής αρμόδια όργανα είναι:
2.2.1 Η Συνέλευση της Ιατρικής Σχολής. Αρμοδιότητες
της Συνέλευσης είναι να:
α) Εισηγείται στη Σύγκλητο διά της Επιτροπής Μεταπτυχιακών Σπουδών την αναγκαιότητα ίδρυσης/τροπο-
ποίησης Π.Μ.Σ., καθώς και την παράταση της διάρκειας
του Π.Μ.Σ.,
β) ορίζει τον/ην Διευθυντή/τρια και τα μέλη της Συντονιστικής Επιτροπής κάθε Π.Μ.Σ. της Ιατρικής Σχολής,
γ) εισηγείται εκπροσώπους για τον ορισμό των Επιτροπών Προγραμμάτων Σπουδών των ΔΠΜΣ στα οποία
συμμετέχει η Ιατρική Σχολή,
δ) συγκροτεί Επιτροπές για την αξιολόγηση των αιτήσεων των υποψήφιων μεταπτυχιακών φοιτητών και
εγκρίνει την εγγραφή αυτών στο Π.Μ.Σ.,
ε) αναθέτει το διδακτικό έργο μεταξύ των διδασκόντων του Π.Μ.Σ. και δύναται να αναθέτει επικουρικό δι-
δακτικό έργο σε Π.Μ.Σ. στους υποψήφιους διδάκτορες
της Ιατρικής Σχολής, υπό την επίβλεψη διδάσκοντος του
Π.Μ.Σ.
στ) συγκροτεί εξεταστικές επιτροπές για την εξέταση
των διπλωματικών εργασιών των μεταπτυχιακών φοιτητών και ορίζει τον επιβλέποντα ανά εργασία,
ζ) διαπιστώνει την επιτυχή ολοκλήρωση της φοίτησης
και απονέμει το Δίπλωμα Μεταπτυχιακών Σπουδών,
η) εγκρίνει τον απολογισμό του Π.Μ.Σ., κατόπιν εισήγησης της Συντονιστικής Επιτροπής (Σ.Ε.),
θ) αναθέτει σε μεταπτυχιακούς φοιτητές/τριες τη διεξαγωγή επικουρικού διδακτικού έργου σε προγράμματα
σπουδών πρώτου κύκλου σπουδών της Ιατρικής Σχολής,
ι) ασκεί κάθε άλλη νόμιμη αρμοδιότητα
Με απόφαση της Συνέλευσης της Ιατρικής Σχολής οι
αρμοδιότητες των περ. δ) και στ) δύναται να μεταβιβάζονται στη Σ.Ε. του Π.Μ.Σ.
2.2.2 Η Συντονιστική Επιτροπή (Σ.Ε.)
Η Σ.Ε. αποτελείται από τον/την Διευθυντή/ντρια του
Π.Μ.Σ. και τέσσερα (4) μέλη Δ.Ε.Π. της Ιατρικής Σχολής
και ομότιμους καθηγητές/τριες, που έχουν συναφές γνωστικό αντικείμενο με αυτό του Π.Μ.Σ. και αναλαμβάνουν
διδακτικό έργο στο Π.Μ.Σ. Τα μέλη της Σ.Ε. καθορίζονται
με απόφαση της Συνέλευσης της Ιατρικής Σχολής. Η Σ.Ε.
είναι αρμόδια για την παρακολούθηση και τον συντονισμό της λειτουργίας του προγράμματος και ιδίως:
α) Καταρτίζει τον αρχικό ετήσιο προϋπολογισμό του
Π.Μ.Σ. και τις τροποποιήσεις του, εφόσον το Π.Μ.Σ. διαθέτει πόρους, και εισηγείται την έγκρισή του προς την
Επιτροπή Ερευνών του Ειδικού Λογαριασμού Κονδυλίων
Έρευνας (Ε.Λ.Κ.Ε.),
β) καταρτίζει τον απολογισμό του προγράμματος και
εισηγείται την έγκρισή του προς τη Συνέλευση της Ιατρικής Σχολής,
γ) εγκρίνει τη διενέργεια δαπανών του Π.Μ.Σ.,
δ) εγκρίνει τη χορήγηση υποτροφιών, ανταποδοτικών
ή μη, σύμφωνα με όσα ορίζονται στην απόφαση ίδρυσης
του Π.Μ.Σ. και τον Κανονισμό μεταπτυχιακών και διδακτορικών σπουδών,
ε) εισηγείται προς τη Συνέλευση της Ιατρικής Σχολής
την κατανομή του διδακτικού έργου, καθώς και την ανάθεση διδακτικού έργου,
στ) εισηγείται προς τη Συνέλευση της Ιατρικής Σχολής
την πρόσκληση Επισκεπτών Καθηγητών για την κάλυψη
διδακτικών αναγκών του Π.Μ.Σ.,
ζ) καταρτίζει σχέδιο για την τροποποίηση του προγράμματος σπουδών, το οποίο υποβάλλει προς τη Συ-
νέλευση της Ιατρικής Σχολής,
η) εισηγείται προς τη Συνέλευση της Ιατρικής Σχολής
την ανακατανομή των μαθημάτων μεταξύ των ακαδημαϊκών εξαμήνων, καθώς και θέματα που σχετίζονται με
την ποιοτική αναβάθμιση του προγράμματος σπουδών.
2.2.3 Ο/Η Διευθυντής/τρια του Π.Μ.Σ.
Ο/Η Διευθυντής/τρια του Π.Μ.Σ. προέρχεται από τα
μέλη Δ.Ε.Π. της Ιατρικής Σχολής κατά προτεραιότητα
βαθμίδας καθηγητή ή αναπληρωτή καθηγητή και ορίζεται με απόφαση της Συνέλευσης της Ιατρικής Σχολής
για διετή θητεία, με δυνατότητα ανανέωσης χωρίς περιορισμό.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1745/19.03.2024
Ο/Η Διευθυντής/τρια του Π.Μ.Σ. έχει τις ακόλουθες
αρμοδιότητες:
α) Προεδρεύει της Σ.Ε, συντάσσει την ημερήσια διάταξη και συγκαλεί τις συνεδριάσεις της,
β) εισηγείται τα θέματα που αφορούν στην οργάνωση και τη λειτουργία του Π.Μ.Σ. προς τη Συνέλευση της
Ιατρικής Σχολής,
γ) εισηγείται προς τη Σ.Ε. και τα λοιπά όργανα του
Π.Μ.Σ. και του Α.Ε.Ι. θέματα σχετικά με την αποτελεσματική λειτουργία του Π.Μ.Σ.,
δ) είναι Επιστημονικός Υπεύθυνος/η του προγράμματος και ασκεί τις αντίστοιχες αρμοδιότητες,
ε) παρακολουθεί την υλοποίηση των αποφάσεων των
οργάνων του Π.Μ.Σ. και του Εσωτερικού Κανονισμού
μεταπτυχιακών και διδακτορικών προγραμμάτων σπουδών, καθώς και την παρακολούθηση εκτέλεσης του προ-
ϋπολογισμού του Π.Μ.Σ.,
στ) ασκεί οποιαδήποτε άλλη αρμοδιότητα, η οποία
ορίζεται στην απόφαση ίδρυσης του Π.Μ.Σ.
Ο/Η Διευθυντής/τρια του Π.Μ.Σ., καθώς και τα μέλη
της Σ.Ε. δεν δικαιούνται αμοιβής ή οιασδήποτε αποζημίωσης για την εκτέλεση των αρμοδιοτήτων που τους
ανατίθενται και σχετίζεται με την εκτέλεση των καθηκόντων τους.
2.3 Γραμματειακή υποστήριξη Π.Μ.Σ.
α) Η Γραμματεία της Ιατρικής Σχολής είναι αρμόδια για
τη γραμματειακή και διοικητική υποστήριξη του Π.Μ.Σ.
β) Το Π.Μ.Σ. έχει ιδίους πόρους και μπορεί να προσλαμβάνει, σύμφωνα με την ισχύουσα νομοθεσία, εξω-
τερικούς συνεργάτες για τη γραμματειακή και διοικητική
υποστήριξη, οι οποίοι και πάλι βρίσκονται υπό την επιστασία της Γραμματείας της Ιατρικής Σχολής.
Άρθρο 3
ΚΑΤΗΓΟΡΙΕΣ ΚΑΙ ΑΡΙΘΜΟΣ ΕΙΣΑΚΤΕΩΝ
3.1 Στο Π.Μ.Σ. γίνονται δεκτοί κάτοχοι τίτλου του
Α’ κύκλου σπουδών των Τμημάτων Ιατρικής, Ψυχολογίας, Κοινωνικής Εργασίας, Νοσηλευτικής, Δημόσιας
και Κοινοτικής Υγείας, Παιδαγωγικών Τμημάτων και
Τμημάτων Ειδικής Αγωγής/Παιδαγωγικής, Λογοθεραπείας, Εργοθεραπείας Α.Ε.Ι. της ημεδαπής ή ομοταγών,
αναγνωρισμένων από τον ΔΟΑΤΑΠ, ιδρυμάτων της
αλλοδαπής.
3.2 Ο ανώτατος αριθμός των εισακτέων φοιτητών/
τριών στο Πρόγραμμα Μεταπτυχιακών Σπουδών ορίζεται σε τριάντα (30) συνολικά. Ο ανώτατος αριθμός ει-
σακτέων προσδιορίζεται σύμφωνα με τον αριθμό των
διδασκόντων του Π.Μ.Σ. και την αναλογία φοιτητώνδιδασκόντων, την υλικοτεχνική υποδομή, τις αίθουσες
διδασκαλίας, την απορρόφηση των διπλωματούχων από
την αγορά εργασίας.
3.3 Επιπλέον του αριθμού εισακτέων γίνεται δεκτό ένα
(1) μέλος των κατηγοριών Ε.Ε.Π., Ε.ΔΙ.Π. και Ε.Τ.Ε.Π. κατ’
έτος, εφόσον το έργο που επιτελεί στο Ίδρυμα είναι συναφές με το γνωστικό αντικείμενο του Π.Μ.Σ.
3.4 Οι υπότροφοι του ΙΚΥ, οι αλλοδαποί υπότροφοι
του ελληνικού κράτους, για το ίδιο ή συναφές γνωστικό αντικείμενο με αυτό του Π.Μ.Σ., εισάγονται χωρίς
εξετάσεις.
Άρθρο 4
ΤΡΟΠΟΣ ΕΙΣΑΓΩΓΗΣ
4.1 Η επιλογή των φοιτητών/τριών γίνεται σύμφωνα με
την ισχύουσα νομοθεσία, τον Κανονισμό Μεταπτυχιακών
και Διδακτορικών Σπουδών ΕΚΠΑ και τις προβλέψεις του
παρόντος Κανονισμού.
4.2 Η έναρξη του νέου κύκλου του Π.Μ.Σ. πραγματοποιείται ανά τρία (3) εξάμηνα. Κάθε Οκτώβριο ή κάθε
Ιούνιο (ανάλογα με την έναρξη του κύκλου σπουδών)
με απόφαση της Συνέλευσης της Ιατρικής Σχολής του
Ε.Κ.Π.Α, δημοσιεύεται και αναρτάται στην ιστοσελίδα
του ΠΜΣ και του Ιδρύματος προκήρυξη για την εισαγωγή
μεταπτυχιακών φοιτητών στο Π.Μ.Σ. Οι σχετικές αιτήσεις
μαζί με τα απαραίτητα δικαιολογητικά κατατίθενται στη
Γραμματεία του Π.Μ.Σ., σε προθεσμία που ορίζεται κατά
την προκήρυξη και μπορεί να παραταθεί με απόφαση
της Συνέλευσης της Ιατρικής Σχολής.
4.3 Η Συνέλευση της Ιατρικής Σχολής αναθέτει στη Σ.Ε.
τη διαδικασία επιλογής των εισακτέων.
4.4 Απαραίτητα δικαιολογητικά είναι:
- Αίτηση συμμετοχής
- Βιογραφικό σημείωμα
- Φωτοτυπία δύο όψεων της αστυνομικής ταυτότητας
- Αντίγραφο πτυχίου ή βεβαίωση περάτωσης σπουδών
- Αναλυτική βαθμολογία προπτυχιακών μαθημάτων
- Πιστοποιητικό γλωσσομάθειας αγγλικής γλώσσας,
κατώτατο επίπεδο Β2
- Πιστοποιητικό γνώσης χειρισμού βασικών προγραμμάτων ηλεκτρονικών υπολογιστών (ή επικυρωμένη σχε-
τική υπεύθυνη δήλωση)
- Συστατικές επιστολές
- Επιστημονικές δημοσιεύσεις, εάν υπάρχουν
- Αποδεικτικά επαγγελματικής ή ερευνητικής δραστηριότητας, εάν υπάρχουν
- Πιστοποιητικό ελληνομάθειας ή επαρκής, διαπιστωμένη από την Επιτροπή Επιλογής Εισακτέων του ΠΜΣ,
γνώση της ελληνικής γλώσσας για αλλοδαπούς υποψήφιους
- Αναγνώριση ακαδημαϊκού τίτλου σπουδών της αλλοδαπής
- Σύντομο σημείωμα, στο οποίο περιγράφονται οι λόγοι για τους οποίους οι υποψήφιοι επιθυμούν να συμ-
μετάσχουν στο ΠΜΣ
- Επικυρωμένη υπεύθυνη δήλωση στην οποία να αναγράφεται: «Δηλώνω ότι στην αίτησή μου για υποψηφιό-
τητα συμμετοχής στο Π.Μ.Σ. “Ψυχική Υγεία και Ψυχιατρική Παιδιών και Εφήβων” του ακαδημαϊκού έτους -/-/- έχω
επισυνάψει τα δικαιολογητικά σε μορφή πρωτοτύπων
εγγράφων ή γνήσιων αντιγράφων. Δηλώνω, επίσης, ότι
όσα πιστοποιητικά έχω καταθέσει σε μορφή απλού φωτοτυπημένου εγγράφου προς απόδειξη των στοιχείων
που αναφέρω στο βιογραφικό μου σημείωμα είναι γνήσια και έχουν αληθές περιεχόμενο».
- Οι υποψήφιοι πρέπει επίσης να καταθέσουν γραπτή
εργασία βασισμένη σε θεματική δικής τους επιλογής, σε
γνωστικό αντικείμενο συναφές του Π.Μ.Σ. και να πραγματοποιήσουν προφορική συνέντευξη.
4.5 Για τους/ις φοιτητές/τριες από ιδρύματα της αλλοδαπής, που δεν προσκομίζουν πιστοποιητικό αναγνώρισης
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1745/19.03.2024
ακαδημαϊκού τίτλου σπουδών από τον Δ.Ο.Α.Τ.Α.Π., ακολουθείται η ακόλουθη διαδικασία:
Προκειμένου να αναγνωριστεί ένας τίτλος σπουδών
πρέπει το ίδρυμα που απονέμει τους τίτλους να συμπεριλαμβάνεται στον κατάλογο των αλλοδαπών ιδρυμάτων,
που τηρεί και επικαιροποιεί ο Δ.Ο.Α.Τ.Α.Π.
Αν το ίδρυμα της αλλοδαπής ανήκει στον κατάλογο
ιδρυμάτων του άρθρου 307, του ν. 4957/2022, τότε ο
υποψήφιος υποχρεούται να προσκομίσει βεβαίωση τόπου σπουδών, η οποία εκδίδεται και αποστέλλεται από
το πανεπιστήμιο της αλλοδαπής. Αν ως τόπος σπουδών
ή μέρος αυτών βεβαιώνεται η ελληνική επικράτεια, ο
τίτλος σπουδών δεν αναγνωρίζεται, εκτός αν το μέρος
σπουδών που έγιναν στην ελληνική επικράτεια βρίσκεται
σε δημόσιο Α.Ε.Ι.
4.6 Η αξιολόγηση των υποψηφίων και η επιλογή των
εισακτέων γίνεται με βάση τα ακόλουθα κριτήρια:
1. Αξιολόγηση φακέλου υποψηφίου (βαθμός πτυχίου, μέσος όρος βαθμολογίας σε προπτυχιακά μαθήματα
σχετικά με το γνωστικό αντικείμενο του Π.Μ.Σ., κατοχή
δεύτερου πτυχίου Α’ ή Β’ κύκλου σπουδών, ερευνητική
δραστηριότητα και επαγγελματική εμπειρία, δημοσιεύσεις, συστατικές επιστολές) σε ποσοστό 40%.
2. Αξιολόγηση γραπτής εργασίας σε ποσοστό 30%.
3. Προφορική συνέντευξη σε ποσοστό 30%.
4.7 Με βάση τα συνολικά κριτήρια, η Σ.Ε. καταρτίζει
τον πίνακα αξιολόγησης των φοιτητών/τριών και τον
καταθέτει προς έγκριση στη Συνέλευση.
Οι επιτυχόντες/ουσες θα πρέπει να εγγραφούν στη
Γραμματεία του Π.Μ.Σ. εντός τριάντα (30) ημερών από
την απόφαση της Συνέλευσης.
Σε περίπτωση ισοβαθμίας (με μαθηματική στρογγυλοποίηση στην ακέραιη μονάδα της κλίμακας 100), εισάγο-
νται οι ισοβαθμήσαντες υποψήφιοι, σε ποσοστό που δεν
υπερβαίνει το 10% του ανώτατου αριθμού εισακτέων.
Σε περίπτωση μη εγγραφής ενός ή περισσοτέρων
φοιτητών/τριών, θα κληθούν να εγγραφούν στο Π.Μ.Σ.
οι επιλαχόντες/ουσες (αν υπάρχουν), με βάση τη σειρά
τους στον εγκεκριμένο αξιολογικό πίνακα.
Άρθρο 5
ΔΙΑΡΚΕΙΑ ΦΟΙΤΗΣΗΣ
5.1 Η χρονική διάρκεια φοίτησης στο ΠΜΣ που οδηγεί
στη λήψη Διπλώματος Μεταπτυχιακών Σπουδών ορίζεται
σε τέσσερα (4) ακαδημαϊκά εξάμηνα, στα οποία περιλαμβάνεται και ο χρόνος εκπόνησης διπλωματικής εργασίας.
5.2 Υπάρχει δυνατότητα παράτασης, έπειτα από αιτιολογημένη αίτηση του φοιτητή και έγκριση από τη
Συνέλευση της Ιατρικής Σχολής. Η παράταση δεν υπερβαίνει τα δύο εξάμηνα. Έτσι, ο ανώτατος επιτρεπόμενος
χρόνος ολοκλήρωσης των σπουδών, ορίζεται στα έξι (6)
ακαδημαϊκά εξάμηνα.
5.3 Οι φοιτητές/τριες που δεν έχουν υπερβεί το ανώτατο όριο φοίτησης, έπειτα από αιτιολογημένη αίτησή τους
προς τη Συνέλευση της Ιατρικής Σχολής, δύνανται να
διακόψουν τη φοίτησή τους για χρονική περίοδο που δεν
υπερβαίνει τα δύο (2) συνεχόμενα εξάμηνα. Αναστολή
φοίτησης χορηγείται για σοβαρούς λόγους (στρατιωτική
θητεία, ασθένεια, λοχεία, απουσία στο εξωτερικό κ.ά.).
Η αίτηση πρέπει να είναι αιτιολογημένη και να συνοδεύεται από όλα τα σχετικά δικαιολογητικά αρμόδιων
δημόσιων αρχών ή οργανισμών, από τα οποία αποδεικνύονται οι λόγοι αναστολής φοίτησης. Η φοιτητική
ιδιότητα αναστέλλεται κατά τον χρόνο διακοπής της
φοίτησης και δεν επιτρέπεται η συμμετοχή σε καμία
εκπαιδευτική διαδικασία. Τα εξάμηνα αναστολής της
φοιτητικής ιδιότητας δεν προσμετρώνται στην προβλεπόμενη ανώτατη διάρκεια κανονικής φοίτησης.
Τουλάχιστον δύο εβδομάδες πριν από το πέρας της
αναστολής φοίτησης, ο/η φοιτητής /τρια υποχρεούται να
επανεγγραφεί στο πρόγραμμα για να συνεχίσει τις σπουδές του/της με τα δικαιώματα και τις υποχρεώσεις του/
της ενεργού φοιτητή/τριας. Οι φοιτητές/τριες δύνανται
με αίτησή τους να διακόψουν την αναστολή φοίτησης
και να επιστρέψουν στο Πρόγραμμα μόνο στην περίπτωση που έχουν αιτηθεί αναστολή φοίτησης για δύο
συνεχόμενα ακαδημαϊκά εξάμηνα. Η αίτηση διακοπής
της αναστολής φοίτησης πρέπει να κατατίθεται το αργότερο δύο εβδομάδες πριν από την έναρξη του δεύτερου
εξαμήνου της αναστολής.
5.4 Η διάρκεια αναστολής ή παράτασης του χρόνου
φοίτησης συζητείται και εγκρίνεται κατά περίπτωση
από τη Σ.Ε., η οποία και εισηγείται στη Συνέλευση της
Ιατρικής Σχολής.
Άρθρο 6
ΠΡΟΓΡΑΜΜΑ ΣΠΟΥΔΩΝ
6.1 Το Π.Μ.Σ. ξεκινά το χειμερινό εξάμηνο του ακαδημαϊκού έτους. Σε περίπτωση αδυναμίας έναρξης στο
χειμερινό εξάμηνο, δύναται να μεταφερθεί στο εαρινό,
με απόφαση της Συνέλευσης της Ιατρικής Σχολής.
6.2 Για την απόκτηση διπλώματος του Π.Μ.Σ. απαιτούνται συνολικά εκατόν είκοσι (120) πιστωτικές μονάδες
(ECTS). Όλα τα μαθήματα οργανώνονται σε ακαδημαϊκά
εξάμηνα, πραγματοποιούνται σε εβδομαδιαία βάση κατά
περίπτωση περιλαμβάνουν συγγραφή επιστημονικών
εργασιών, σεμινάρια, πρακτική άσκηση.
6.3 Η γλώσσα διδασκαλίας είναι η ελληνική και κατά
περίπτωση η αγγλική (π.χ. πρόσκληση ξένων ομιλητών),
ενώ η γλώσσα συγγραφής της μεταπτυχιακής διπλωματικής εργασίας είναι η ελληνική ή η αγγλική.
6.4 Κατά τη διάρκεια των σπουδών, οι μεταπτυχιακοί
φοιτητές υποχρεούνται σε παρακολούθηση και επιτυχή
εξέταση μεταπτυχιακών μαθημάτων, ερευνητική απασχόληση και συγγραφή επιστημονικών εργασιών, καθώς
και σε εκπόνηση μεταπτυχιακής διπλωματικής εργασίας.
6.5 Η εκπόνηση της διπλωματικής εργασίας πραγματοποιείται στο Δ’ εξάμηνο σπουδών και πιστώνεται με
τριάντα (30) ECTS.
6.6 Υπάρχει η δυνατότητα πρακτικής άσκησης εντός των
Μονάδων της Παιδοψυχιατρικής Κλινικής ΕΚΠΑ, Γ.Ν.Π.«Η
Αγία Σοφία», ή σε άλλες Υπηρεσίες/Μονάδες ψυχικής υγείας παιδιών και εφήβων προς απόκτηση της απαιτούμενης
πρακτικής εμπειρίας, υπό την επίβλεψη/συνεργασία του
επιβλέποντος μέλους ΔΕΠ. Η πρακτική άσκηση έχει διάρκεια διακοσίων (200) ωρών και είναι υποχρεωτική.
6.7 Η διδασκαλία των μαθημάτων γίνεται διά ζώσης ή
εξ αποστάσεως, σύμφωνα με την κείμενη νομοθεσία και
όσα ορίζονται στο άρθρο 7 του παρόντος κανονισμού.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1745/19.03.2024
6.8 Το ενδεικτικό πρόγραμμα των μαθημάτων διαμορφώνεται ως εξής:
Α’ Εξάμηνο
Μαθήματα Υποχρεωτικά
Διδ. ώρες
ECTS
Εννοιολογικές Προσεγγίσεις
Διαταραχές Ψυχικής Υγείας
Επιρροές στην Ψυχική Υγεία
Μεθοδολογία Έρευνας Ι
Στατιστική Ι
Σύνολο
Β’ Εξάμηνο
Μαθήματα Υποχρεωτικά
Διδ. ώρες
ECTS
Κλινική Αξιολόγηση και
Διάγνωση *
Θεραπευτικές Προσεγγίσεις
Μεθοδολογία Έρευνας ΙΙ
Στατιστική ΙΙ
Σύνολο
Γ’ Εξάμηνο
Μαθήματα Υποχρεωτικά
Διδ. ώρες
ECTS
Προληπτικές Παρεμβάσεις *
Ψυχοκοινωνικές θεραπείες
Φαρμακοθεραπείες
Σύνολο
Δ’Εξάμηνο
Μαθήματα
Διδ. ώρες
ECTS
Εκπόνηση μεταπτυχιακής
διπλωματικής εργασίας
Σύνολο
Σύνολο 4 Εξαμήνων
εντός των Μονάδων της Παιδοψυχιατρικής Κλινικής
ΕΚΠΑ, Γ.Ν.Π.«Η Αγία Σοφία», ή σε άλλες Υπηρεσίες/Μονάδες ψυχικής υγείας παιδιών και εφήβων. Η πρακτική
άσκηση είναι υποχρεωτική για όλους τους φοιτητές.
Β. Περιεχόμενο/Περιγραφή μαθημάτων
Α’ ΕΞΑΜΗΝΟ
- Εννοιολογικές Προσεγγίσεις:
Στο μάθημα «Εννοιολογικές Προσεγγίσεις» παρουσιάζονται οι έννοιες, οι βασικές αρχές και προσεγγίσεις, οι
οποίες σχετίζονται με τις κλινικές διαταραχές στα παιδιά
και τους εφήβους. Ειδικότερα, στόχος του μαθήματος
είναι να εισαγάγει τους φοιτητές σε θεωρίες φυσιολογικής ανάπτυξης (γνωστική, συναισθηματική, κοινωνική,
γλωσσική, κινητική),στις βασικές αρχές της αναπτυξιακής ψυχοπαθολογίας, στην αναπτυξιακή νευροβιολογία
και παιδοψυχιατρική, στις βασικές έννοιες της νευροψυχοφαρμακολογίας, της κλινικής αξιολόγησης και διάγνω-
σης, καθώς των διαγνωστικών ταξινομικών συστημάτων
(DSM-V, ICD-10).
Με την ολοκλήρωση του μαθήματος οι φοιτητές θα
είναι σε θέση να κατέχουν τις βασικές έννοιες που σχετίζονται με την ψυχική υγεία παιδιών και εφήβων και τις
αποκλίσεις (διαταραχές) της.
- Διαταραχές Ψυχικής Υγείας:
Στο μάθημα «Διαταραχές Ψυχικής Υγείας» παρουσιάζονται οι κλινικές διαταραχές στα παιδιά και τους
εφήβους. Ειδικότερα, οι φοιτητές διδάσκονται κλινικές
οντότητες οι οποίες εμφανίζονται καθ’ όλη τη διάρκεια
της βρεφικής/νηπιακής/παιδικής και εφηβικής ηλικίας:
διαταραχές φάσματος αυτισμού, ειδικές αναπτυξιακές
διαταραχές λόγου και ομιλίας, αγχώδεις διαταραχές,
ειδικές αναπτυξιακές διαταραχές κινητικής λειτουργίας, ειδικές μαθησιακές δυσκολίες, νοητική υστέρηση,
διαταραχές ελλειμματικής προσοχής υπερκινητικότητας, διαταραχές διαγωγής, διαταραχή μετατραυματικού
στρες, διαταραχές διάθεσης, αυτοκτονική συμπεριφορά
και αυτοκαταστροφή, διαταραχές tics, διαταραχές πρόσληψης τροφής, διαταραχές απέκκρισης, διαταραχή ταυ-
τότητας φύλου και σεξουαλικές διαταραχές, διαταραχές
φάσματος σχιζοφρένειας, διπολική διαταραχή, οριακή
διαταραχή προσωπικότητας, χρήση ουσιών, διαταραχές
ύπνου, δεσμός και διαταραχές, ψυχοκοινωνικές επιπτώσεις χρόνιας σωματικής νόσου, ψυχική υγεία σε παιδιά
και εφήβους με ειδικές αισθητηριακές αναπηρίες κ.ά.
Με την ολοκλήρωση του μαθήματος οι φοιτητές θα
είναι σε θέση να γνωρίζουν και αναγνωρίζουν όλες τις
διαταραχές ψυχικής υγείας με έναρξη στην παιδική και
εφηβική ηλικία.
- Επιρροές στην Ψυχική Υγεία:
Το μάθημα «Επιρροές στην Ψυχική Υγεία» περιλαμβάνει
παρουσιάσεις πρόσφατων ερευνητικών ευρημάτων σχετικά με παράγοντες που επηρεάζουν την ψυχική υγεία στα
παιδιά, τους εφήβους και τις οικογένειές τους. Ειδικότερα,
το μάθημα περιλαμβάνει θέματα όπως: παράγοντες κινδύνου για την ανάπτυξη μειζόνων ψυχικών διαταραχών, συ-
μπεριφορικοί φαινότυποι και χρωμοσωμικές διαταραχές,
ψυχιατρικές εκδηλώσεις νευρομεταβολικών νοσημάτων,
παιδική κακομεταχείριση, παιδική σεξουαλική κακοποίηση, γενετική, ψυχοκοινωνικές αντιξοότητες και ψυχική
ανθεκτικότητα, στρεσογόνα γεγονότα ζωής, αντίκτυπος
της ψυχιατρικής διαταραχής και της σωματικής ασθένειας
των γονέων, ψυχοπαθολογία σε παιδιά μετανάστες και
πρόσφυγες, ιδρυματική φροντίδα, υιοθεσία και αναδοχή.
Με την ολοκλήρωση του μαθήματος οι φοιτητές θα
είναι σε θέση να γνωρίζουν και αναγνωρίζουν όλους
τους παράγοντες (επικινδυνότητας και προστασίας) που
σχετίζονται με την ψυχική υγεία παιδιών και εφήβων και
τις αποκλίσεις (διαταραχές) της.
- Μεθοδολογία Έρευνας Ι:
Στόχος του μαθήματος είναι να εισαγάγει τους φοιτητές στις βασικές έννοιες, αρχές και εφαρμογές της
επιδημιολογίας και μεθοδολογίας της έρευνας. Κατά
τη διάρκεια του μαθήματος οι φοιτητές θα διδαχθούν
το βασικό θεωρητικό υπόβαθρο για τον σχεδιασμό και
τη διεξαγωγή έρευνας με αντικείμενο τις παραμέτρους
της ανθρώπινης νοσολογίας (αιτιολογία, πρόληψη, διάγνωση, πρόγνωση και θεραπευτική αντιμετώπιση) σε
ομάδες πληθυσμών.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1745/19.03.2024
Με την ολοκλήρωση του μαθήματος οι φοιτητές θα
είναι σε θέση να κατανοούν και περιγράφουν: α) τις
βασικές έννοιες και αρχές, β) τη μεθοδολογία και τον
τρόπο σκέψης, γ) τις εφαρμογές και τη χρησιμότητα της
Επιδημιολογίας, καθώς και δ) τη μεθοδολογία, τις ενδείξεις και χρήσεις, τα διενεργηθέντα σφάλματα και τα
μειονεκτήματα και πλεονεκτήματα των βασικών τύπων
επιδημιολογικών ερευνών. Κατά τη διάρκεια του μαθήματος θα διεξαχθεί ειδικό σεμινάριο για τη συγγραφή
ερευνητικού πρωτοκόλλου και την κριτική ανάλυση
δημοσιευμένης έρευνας.
- Στατιστική Ι:
Στόχος του μαθήματος είναι να εισαγάγει τους φοιτητές στις περί της στατιστικής βασικές έννοιες, μεταβλη-
τές ή «χαρακτηριστικά». Εισαγάγει τους φοιτητές στη
χρήση του Statistical Package for the Social Sciences
(SPSS).
Με την ολοκλήρωση του μαθήματος οι φοιτητές θα
είναι σε θέση να κατανοούν και να πραγματοποιούν στατιστικές αναλύσεις όπως: έλεγχος ποιοτικών χαρακτηρι-
στικών, χ2test, Fisher’s exact test, εξάρτηση - συσχέτιση,
μέτρα αποτίμησης της σχέσης παραγόντων ή χαρακτηριστικών με τη νόσο ή την έκβαση, υπολογισμός του
σχετικού κινδύνου και του σχετικού λόγου, διαγνωστικοί
δείκτες (ευαισθησία, ειδικότητα, ROC ανάλυση), παραμετρικοί έλεγχοι ανεξάρτητα δείγματα, μη παραμετρικοί
έλεγχοι ανεξάρτητα δείγματα.
Με την ολοκλήρωση του μαθήματος οι φοιτητές θα
είναι σε θέση: α) να αναλύουν στατιστικά δεδομένα,
β) να σχεδιάζουν στατιστικά έρευνες στο χώρο της Ψυχικής Υγείας γ) να εξηγήσουν την αποστολή της έρευνας,
τα πεδία εφαρμογής της και τις τεχνικές που χρησιμοποιεί, καθώς και δ) να αξιολογούν και να αξιοποιούν
ευρήματα ερευνών και δεδομένα.
Β’ ΕΞΑΜΗΝΟ
- Κλινική Αξιολόγηση και Διάγνωση:
Στόχος του μαθήματος είναι η ανάπτυξη των γνώσεων και των δεξιοτήτων στην κλινική αξιολόγηση και
διάγνωση. Ειδικότερα, διδάσκονται μαθήματα όπως:
χρήση δομημένων ή ημι-δομημένων συνεντεύξεων και
μεθόδων παρατήρησης στο κλινικό πλαίσιο, χρήση κλιμάκων και ερωτηματολογίων έγκαιρης ανίχνευσης και
διαγνωστικής αξιολόγησης, ψυχολογική εκτίμηση στο
κλινικό πλαίσιο, λογοπεδική εκτίμηση, νοσηλευτική εκτίμηση, εργοθεραπευτική εκτίμηση, κοινωνική εκτίμηση,
ειδική παιδαγωγική εκτίμηση, εκτίμηση από επισκέπτη
υγείας, σωματική εξέταση και παρακλινικός έλεγχος στην
ψυχική υγεία παιδιών και εφήβων, συνεργασίες με άλλα
ιατρικά και μη πλαίσια όπως π.χ. εκπαιδευτικά πλαίσια,
εισαγγελικές και αστυνομικές αρχές ανηλίκων. Επιπλέον, κατά τη διάρκεια του μαθήματος οι φοιτητές είναι
υποχρεωμένοι να πραγματοποιήσουν εποπτευόμενη
πρακτική άσκηση.
Με την ολοκλήρωση του μαθήματος οι φοιτητές θα
είναι σε θέση να αξιολογούν κλινικά περιστατικά και να
θέτουν διαγνώσεις σε όλα τα επίπεδα και τους τομείς
λειτουργίας παιδιών και εφήβων με διαταραχές ψυχικής
υγείας.
- Θεραπευτικές Προσεγγίσεις:
Στόχος του μαθήματος είναι η ανάπτυξη λεπτομερούς
γνώσης στην θεραπευτική αντιμετώπιση στην ψυχική
υγεία παιδιών και εφήβων και στον σχεδιασμό κατάλληλων θεραπευτικών παρεμβάσεων. Το μάθημα εισαγάγει
τους φοιτητές στις ευρέως επιστημονικά τεκμηριωμένες
θεραπευτικές προσεγγίσεις: ψυχοδυναμικές θεραπείες,
γνωσιακές-συμπεριφορικές θεραπείες, οικογενειακή
θεραπεία, διαπροσωπική θεραπεία, φαρμακολογικές
θεραπείες, παρεμβάσεις προαγωγής ψυχικής υγείας
και πρόληψης ψυχικών διαταραχών σε παιδιά και εφήβους, παρεμβάσεις και υπηρεσίες στην κοινότητα, πρω-
τοβάθμια φροντίδα ψυχικής υγείας παιδιών και εφήβων,
επισκόπηση ψυχοκοινωνικών θεραπειών σε παιδιά και
εφήβους, προγράμματα εκπαίδευσης σε δεξιότητες ανατροφής (parenting), θεραπευτική αντιμετώπιση νεανικής
παραβατικότητας, ενδονοσοκομειακή θεραπεία, ημερήσιες υπηρεσίες φροντίδας (Νοσοκομεία και Κέντρα
Ημέρας), οργάνωση υπηρεσιών ψυχικής υγείας παιδιών
και εφήβων, γενετική συμβουλευτική, ειδική εκπαίδευση
και αγωγή, και νομικά θέματα στη φροντίδα ψυχικής
υγείας παιδιών και εφήβων.
Στο τέλος του μαθήματος οι φοιτητές θα κατανοούν
και αποτιμούν τις διάφορες θεραπευτικές προσεγγίσεις
στην ψυχική υγεία παιδιών και εφήβων.
- Μεθοδολογία Έρευνας ΙΙ:
Στόχος του μαθήματος είναι η εμβάθυνση και εμπέδωση των θεμάτων που διδάχτηκαν και συζητήθηκαν κατά
τη διάρκεια του μαθήματος Μεθοδολογία ‘Έρευνας Ι με
έμφαση: α) στην προετοιμασία για τον σχεδιασμό και τη
διεξαγωγή επιδημιολογικής έρευνας, β) στην κριτική και
εποικοδομητική παρακολούθηση, ερμηνεία και αξιολόγηση της σύγχρονης επιδημιολογικής βιβλιογραφίας και
γ) στη σχέση της επιδημιολογικής έρευνας με τη δημόσια
υγεία. Το μάθημα θα επικεντρωθεί επίσης στα μεθοδολογικά θέματα που σχετίζονται με την επιδημιολογική
μελέτη της ψυχικής υγείας παιδιού και εφήβου και θα
βασιστεί σε μεγάλο βαθμό στην κριτική ανάλυση των
βασικών τύπων επιδημιολογικών ερευνών με παραδείγματα από τη διεθνή βιβλιογραφία και θεματολογία από
το χώρο της ψυχικής υγείας παιδιού και εφήβου.
Με την ολοκλήρωση του μαθήματος οι φοιτητές θα
είναι σε θέση να: α) κατανοούν και ερμηνεύουν τα αποτελέσματα μίας δημοσιευμένης μελέτης, β) αξιολογούν
κριτικά την αξιοπιστία και την ποιότητα μίας διενεργηθείσας έρευνας, γ) γνωρίζουν, ανατρέχουν και αξιολο-
γούν τις πηγές των διαθέσιμων πηγών πληροφοριών,
δ) διαμορφώσουν μία αιτιολογική υπόθεση και να εφαρμόζουν τους τρόπους της αξιολόγησής της, ε) απαντούν
στα βασικά ερωτήματα που διέπουν τον σχεδιασμό μίας
επιδημιολογικής μελέτης ανάλογα με το είδος της ερευνητικής υπόθεσης, στ) κατανοούν τη σημασία της ηθικής και
δεοντολογίας σε όλα τα στάδια διεξαγωγής μίας έρευνας.
- Στατιστική ΙΙ:
Στόχος του μαθήματος είναι η κατανόηση σε βάθος της
στατιστικής ανάλυσης στα κάτωθι θέματα: παραμετρικοί
έλεγχοι εξαρτημένα δείγματα, μη παραμετρικοί έλεγχοι
εξαρτημένα δείγματα, ανάλυση διασποράς, επαναλαμβανόμενες μετρήσεις, δείκτες αξιοπιστίας και εγκυρότητας,
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1745/19.03.2024
απλή και πολλαπλή γραμμική εξάρτηση, απλή και πολλαπλή λογαριθμιστική παλινδρόμηση, αξιολόγηση και
σχολιασμός ερευνητικής εργασίας, οδηγίες συγγραφής
αποτελεσμάτων για ερευνητικά άρθρα.
Με την ολοκλήρωση του μαθήματος οι φοιτητές θα
είναι σε θέση: α) να εφαρμόζουν την έρευνα ως επαγγελματικό «εργαλείο», θα μπορούν δηλαδή να συνεργά-
ζονται, τόσο στη διαμόρφωση των ερευνητικών στόχων
όσο και στην αξιολόγηση των αποτελεσμάτων της έρευνας β) να ορίσουν το ερευνητικό πλαίσιο και το δείγμα
καθώς και την κατάλληλη μέθοδο δειγματοληψίας γ) να
ερμηνεύσουν κατάλληλα τα δεδομένα και να εξάγουν
ασφαλή συμπεράσματα, δ) να κατανοούν την διαδικασία
της ποσοτικής έρευνας, καθώς και ε) να συνθέσουν την
αναφορά των αποτελεσμάτων της έρευνας.
Γ’ ΕΞΑΜΗΝΟ
- Προληπτικές Παρεμβάσεις:
Στόχος του μαθήματος είναι η κατανόηση των διαφόρων προληπτικών παρεμβάσεων καθώς και ο σχε-
διασμός τους. Ειδικότερα, το μάθημα περιλαμβάνει
προγράμματα πρόληψης και παρέμβασης στη σχολική
κοινότητα, σε γονείς με παιδιά σχολικής ηλικίας, σε εκπαιδευτικούς, προαγωγή ψυχικής υγείας και χρήση νέων
τεχνολογιών, στάσεις και απόψεις για την ψυχική υγεία
και την ψυχική νόσο, καθολικές και στοχευμένες παρεμβάσεις πρόληψης σε οικογένειες, ειδικά προγράμματα:
για παιδιά με προβλήματα διαγωγής, για γονείς με παιδιά
0-5 χρόνων, για οικογένειες με γονείς με κατάθλιψη, για
παιδιά με διαταραχές άγχους, για χρήση ουσιών και αλκοόλ σε εφήβους και σχολικό/διαδικτυακό εκφοβισμό.
Επιπλέον, κατά τη διάρκεια του μαθήματος οι φοιτητές
είναι υποχρεωμένοι να πραγματοποιήσουν εποπτευόμενη πρακτική άσκηση.
Στο τέλος του μαθήματος οι φοιτητές θα έχουν κατανοήσει την αναγκαιότητα, τις προϋποθέσεις επιτυχίας και
τις εφαρμογές προληπτικών παρεμβάσεων σε κλινικό και
κοινοτικό πληθυσμό.
- Ψυχοκοινωνικές Θεραπείες:
Στόχος του μαθήματος είναι η εις βάθος κατανόηση
βασικών ψυχοθεραπευτικών προσεγγίσεων, επιστημονικά τεκμηριωμένων, οι βασικές αρχές τους, ενδείξεις για
συγκεκριμένες κλινικές οντότητες, τεχνικές (π.χ. βραχεία
ψυχοδυναμική ψυχοθεραπεία, ψυχοδυναμική θεραπεία
και εργασία με γονείς, ομαδική ψυχοθεραπεία, συστημική οικογενειακή θεραπεία, γνωσιακή-συμπεριφορική
θεραπεία, διαπροσωπική ψυχοθεραπεία κ.λπ.).
- Φαρμακοθεραπείες:
Το μάθημα αυτό έχει στόχο να εισαγάγει τους φοιτητές
στις βασικές αρχές χρήσης ψυχοφαρμάκων, ενδείξεις,
κατηγορίες φαρμάκων, θέματα ηθικής και δεοντολογίας.
Ολοκληρώνοντας το μάθημα οι φοιτητές, θα έχουν
κατανοήσει τις βασικές αρχές της φαρμακοκινητικής και
φαρμακοδυναμικής, θα είναι σε θέση να γνωρίζουν την
φαρμακοθεραπεία που ενδείκνυται για διαταραχές όπως
π.χ. διαταραχή ελλειμματικής προσοχής υπερκινητικότητας, διαταραχών φάσματος αυτισμού και συνοσηρών δι-
αταραχών, διαταραχών άγχους και διατροφής, διαταραχών ψυχώσεων, μετατραυματικού στρες, διαταραχών της
διάθεσης, μυοσπασμάτων (ticks), συνδρόμου Tourette,
διαταραχών απέκκρισης, καθώς και για τα αντιεπιληπτικά και τις παρενέργειές τους σε παιδιά και εφήβους.
Δ’ ΕΞΑΜΗΝΟ
- Διπλωματική Εργασία:
Η διπλωματική εργασία αφορά σε κατά προτίμηση
πρωτότυπη ερευνητική εργασία, ή εναλλακτικά συστηματική βιβλιογραφική ανασκόπηση (systematic review)
ή μετα-ανάλυση (meta-analysis), σε θέμα συναφές με το
αντικείμενο του Π.Μ.Σ.
Άρθρο 7
ΕΞ ΑΠΟΣΤΑΣΕΩΣ ΕΚΠΑΙΔΕΥΣΗ
Η οργάνωση της εκπαιδευτικής διαδικασίας του Π.Μ.Σ.
δύναται να πραγματοποιείται και με τη χρήση μεθόδων
σύγχρονης εξ αποστάσεως εκπαίδευσης.
Η οργάνωση μαθημάτων και λοιπών εκπαιδευτικών
δραστηριοτήτων με τη χρήση μεθόδων σύγχρονης
εξ αποστάσεως εκπαίδευσης αφορά σε μαθήματα και
εκπαιδευτικές δραστηριότητες που από τη φύση τους
δύνανται να υποστηριχθούν με τη χρήση μεθόδων εξ
αποστάσεως εκπαίδευσης και δεν εμπεριέχουν πρακτική, εργαστηριακή ή κλινική εξάσκηση των φοιτητών/
τριών, που για τη διεξαγωγή τους απαιτείται η συμμετοχή
των φοιτητών/τριών με φυσική παρουσία.
Υπεύθυνη για την υποστήριξη της εξ αποστάσεως
εκπαιδευτικής διαδικασίας, όπως και για τα ζητήματα
σχετικά με την προστασία των προσωπικών δεδομένων
είναι η Μονάδα Ψηφιακής Διακυβέρνησης του ΕΚΠΑ.
Το ΕΚΠΑ τηρεί ηλεκτρονική πλατφόρμα προσβάσιμη
και σε άτομα με αναπηρία, μέσω της οποίας παρέχονται
υπηρεσίες ασύγχρονης εξ αποστάσεως εκπαίδευσης.
Στην ηλεκτρονική πλατφόρμα δύναται να αναρτάται
εκπαιδευτικό υλικό ανά μάθημα, το οποίο δύναται να
περιλαμβάνει σημειώσεις, παρουσιάσεις, ασκήσεις, ενδεικτικές λύσεις αυτών, καθώς και βιντεοσκοπημένες
διαλέξεις, εφόσον τηρείται η κείμενη νομοθεσία περί
προστασίας προσωπικών δεδομένων. Το πάσης φύσεως
εκπαιδευτικό υλικό παρέχεται αποκλειστικά για εκπαιδευτική χρήση των φοιτητών και προστατεύεται από
τον ν. 2121/1993 (Α’ 25), εφόσον πληρούνται οι σχετικές
προϋποθέσεις.
Άρθρο 8
ΕΞΕΤΑΣΕΙΣ ΚΑΙ ΑΞΙΟΛΟΓΗΣΗ
ΜΕΤΑΠΤΥΧΙΑΚΩΝ ΦΟΙΤΗΤΩΝ
8.1 Το εκπαιδευτικό έργο κάθε ακαδημαϊκού έτους διαρθρώνεται σε δύο εξάμηνα σπουδών, το χειμερινό και
το εαρινό, έκαστο εκ των οποίων περιλαμβάνει τουλάχιστον δεκατρείς (13) εβδομάδες διδασκαλίας και τρεις
(3) εβδομάδες εξετάσεων. Τα μαθήματα του χειμερινού
και εαρινού εξαμήνου εξετάζονται επαναληπτικώς κατά
την περίοδο του Σεπτεμβρίου.
8.2 Σε περίπτωση κωλύματος διεξαγωγής μαθήματος
προβλέπεται η αναπλήρωσή του. Η ημερομηνία και η
ώρα αναπλήρωσης αναρτώνται στην ιστοσελίδα του
e-class.
8.3 Η παρακολούθηση των μαθημάτων/εργαστηρίων
κ.λπ. είναι υποχρεωτική. Ένας μεταπτυχιακός φοιτητής/
τρια θεωρείται ότι έχει παρακολουθήσει κάποιο μάθημα
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1745/19.03.2024
(και επομένως έχει δικαίωμα συμμετοχής στις εξετάσεις)
μόνο αν έχει παρακολουθήσει τουλάχιστον το 80% των
ωρών του μαθήματος. Σε αντίθετη περίπτωση, ο μεταπτυχιακός φοιτητής/τρια υποχρεούται να παρακολουθήσει εκ
νέου το μάθημα κατά το επόμενο ακαδημαϊκό έτος. Σε περίπτωση που το ποσοστό απουσιών φοιτητή/τρια ξεπερνά
το 20% στο σύνολο των μαθημάτων, τίθεται θέμα διαγραφής του. Το εν λόγω θέμα εξετάζεται από τη Σ.Ε., η οποία
γνωμοδοτεί σχετικά στη Συνέλευση της Ιατρικής Σχολής.
8.4 Η αξιολόγηση των μεταπτυχιακών φοιτητών/τριών
και η επίδοσή τους στα μαθήματα που υποχρεούνται
να παρακολουθήσουν στο πλαίσιο του Π.Μ.Σ. πραγματοποιείται στο τέλος κάθε εξαμήνου με γραπτές ή προ-
φορικές εξετάσεις ή με εκπόνηση εργασιών καθ’ όλη τη
διάρκεια του εξαμήνου ή και να στηριχθεί σε ενδιάμεσες
εξετάσεις προόδου, γραπτές εργασίες, εργαστηριακές ή
κλινικές ασκήσεις ή και να εφαρμόσει συνδυασμό όλων
των παραπάνω. Ο τρόπος αξιολόγησης ορίζεται από τον/
ην διδάσκοντα/ουσα του κάθε μαθήματος. Κατά τη διεξαγωγή γραπτών ή προφορικών εξετάσεων, ως μεθόδων
αξιολόγησης, εξασφαλίζεται υποχρεωτικά το αδιάβλητο
της διαδικασίας. Η βαθμολόγηση γίνεται στην κλίμακα
1-10. Τα αποτελέσματα των εξετάσεων ανακοινώνονται
από τον διδάσκοντα και αποστέλλονται στη Γραμματεία
του ΠΜΣ και της Ιατρικής Σχολής μέσα σε τέσσερις (4)
εβδομάδες το αργότερο από την εξέταση του μαθήματος. Σε περίπτωση που κατ’ επανάληψη σημειώνεται
υπέρβαση του ανωτέρω ορίου από διδάσκοντα/ουσα,
ο/η Διευθυντής/ντρια του Π.Μ.Σ. ενημερώνει σχετικά τη
Συνέλευση της Ιατρικής Σχολής.
8.5 Για την αντιμετώπιση έκτακτων αναγκών ή συνθηκών που ανάγονται σε λόγους ανωτέρας βίας δύναται
να εφαρμόζονται εναλλακτικές μέθοδοι αξιολόγησης,
όπως η διεξαγωγή γραπτών ή προφορικών εξετάσεων
με τη χρήση ηλεκτρονικών μέσων, υπό την προϋπόθεση ότι εξασφαλίζεται το αδιάβλητο της διαδικασίας της
αξιολόγησης.
8.6 Δύναται να εφαρμόζονται εναλλακτικές μέθοδοι
για την αξιολόγηση φοιτητών/τριών με αναπηρία και
ειδικές εκπαιδευτικές ανάγκες μετά από απόφαση της
Σ.Ε και εισήγηση της επιτροπής ΑμεΑ του Τμήματος και
λαμβάνοντας υπόψη τις σχετικές οδηγίες της Μονάδας
Προσβασιμότητας Φοιτητών με αναπηρία.
8.7 Στις περιπτώσεις ασθένειας ή ανάρρωσης από βαριά ασθένεια συνιστάται ο/η διδάσκων/ουσα να διευκο-
λύνει, με όποιον τρόπο θεωρεί ο/η ίδιος/α πρόσφορο,
τον/την φοιτητή/τρια (π.χ. προφορική εξ αποστάσεως
εξέταση). Κατά τις προφορικές εξετάσεις ο/η διδάσκων/
ουσα εξασφαλίζει ότι δεν θα παρευρίσκεται μόνος του/
της με τον/την εξεταζόμενο/η φοιτητή/τρια.
8.8 Μαθήματα στα οποία κάποιος δεν έλαβε προβιβάσιμο βαθμό, οφείλει να τα επαναλάβει. Ωστόσο το
εργαστήριο ή η άσκηση που βαθμολογείται αυτοτελώς,
κατοχυρώνεται και δεν επαναλαμβάνεται, εφόσον η παρακολούθηση αυτών κρίθηκε επιτυχής.
8.9 Διόρθωση βαθμού επιτρέπεται, εφόσον έχει εμφιλοχωρήσει προφανής παραδρομή ή αθροιστικό σφάλμα,
ύστερα από έγγραφο του/της αρμόδιου διδάσκοντα/
ουσας και απόφαση της Συνέλευσης της Ιατρικής Σχολής.
8.10 Αν ο φοιτητής/τρια αποτύχει περισσότερες από
τρεις (3) φορές στο ίδιο μάθημα, ακολουθείται η διαδικασία που ορίζει η ισχύουσα νομοθεσία.
8.11 Τα γραπτά φυλάσσονται υποχρεωτικά και με επιμέλεια του υπεύθυνου του μαθήματος για δύο (2) χρόνια.
Μετά την πάροδο του χρόνου αυτού τα γραπτά παύουν
να έχουν ισχύ και με ευθύνη της Συνέλευσης της Ιατρικής
Σχολής συντάσσεται σχετικό πρακτικό και καταστρέφονται - εκτός αν εκκρεμεί σχετική ποινική, πειθαρχική ή
οποιαδήποτε άλλη διοικητική διαδικασία.
8.12 Για τον υπολογισμό του βαθμού του τίτλου σπουδών λαμβάνεται υπόψη η βαρύτητα που έχει κάθε μά-
θημα στο πρόγραμμα σπουδών και η οποία εκφράζεται
με τον αριθμό των πιστωτικών μονάδων (ECTS). Ο αριθμός των πιστωτικών μονάδων (ECTS) του μαθήματος
αποτελεί ταυτόχρονα και τον συντελεστή βαρύτητας
αυτού του μαθήματος. Για τον υπολογισμό του βαθμού
του τίτλου σπουδών πολλαπλασιάζεται ο βαθμός κάθε
μαθήματος με τον αντίστοιχο αριθμό των πιστωτικών
μονάδων (του μαθήματος) και το συνολικό άθροισμα
των επιμέρους γινομένων διαιρείται με το σύνολο των
πιστωτικών μονάδων που απαιτούνται για την απόκτηση του τίτλου. Ο υπολογισμός αυτός εκφράζεται με τον
ακόλουθο μαθηματικό τύπο:
όπου:
Ν = αριθμός μαθημάτων που απαιτούνται για τη λήψη
του αντίστοιχου τίτλου σπουδών,
ΒΜκ = βαθμός του μαθήματος κ,
ΠΜκ = πιστωτικές μονάδες του μαθήματος κ,
ΣΠΜ = σύνολο πιστωτικών μονάδων για τη λήψη του
αντίστοιχου τίτλου σπουδών
Για την απόκτηση Δ.Μ.Σ. κάθε μεταπτυχιακός/η φοιτητής/τρια οφείλει να παρακολουθήσει και να εξεταστεί
επιτυχώς στο σύνολο των υποχρεωτικών μαθημάτων
και να εκπονήσει μεταπτυχιακή διπλωματική εργασία,
συγκεντρώνοντας έτσι εκατόν είκοσι (120) ECTS.
Άρθρο 9
ΕΚΠΟΝΗΣΗ ΜΕΤΑΠΤΥΧΙΑΚΗΣ ΔΙΠΛΩΜΑΤΙΚΗΣ
ΕΡΓΑΣΙΑΣ
9.1 Η ανάθεση μεταπτυχιακής διπλωματικής εργασίας
(ΜΔΕ) γίνεται μετά την παρακολούθηση όλων των μαθημάτων του προγράμματος σπουδών και την επιτυχή
εξέταση σε αυτά.
9.2 Η ΜΔΕ πρέπει να είναι ατομική, πρωτότυπη, να έχει
ερευνητικό χαρακτήρα και να συντάσσεται σύμφωνα
με τις οδηγίες συγγραφής που είναι αναρτημένες στην
ιστοσελίδα του κάθε Π.Μ.Σ.
9.3 Ύστερα από αίτηση του/της υποψηφίου/ας στην
οποία αναγράφεται ο προτεινόμενος τίτλος της διπλωματικής εργασίας, ο/η επιβλέπων/ουσα και επισυνάπτεται
περίληψη της προτεινόμενης εργασίας, η ΣΕ ορίζει τον/
την επιβλέποντα/ουσα αυτής και συγκροτεί την τριμελή
εξεταστική επιτροπή για την έγκριση της εργασίας, ένα
από τα μέλη της οποίας είναι και ο/η επιβλέπων/ουσα.
Η γλώσσα συγγραφής της μεταπτυχιακής διπλωματικής
/ɇɅɀ
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1745/19.03.2024
εργασίας μπορεί να είναι η αγγλική ή η ελληνική και ορίζεται μαζί με τον ορισμό του θέματος.
9.4 Ο τίτλος της εργασίας μπορεί να οριστικοποιηθεί
κατόπιν αίτησης του/ης φοιτητή/τριας και σύμφωνης
γνώμης του/ης επιβλέποντος/ουσας προς τη Συντονιστική Επιτροπή του Π.Μ.Σ. Στην αίτηση πρέπει να υπάρχει
και συνοπτική δικαιολόγηση της αλλαγής.
9.5 Για να εγκριθεί η εργασία ο/η φοιτητής/τρια οφείλει
να την υποστηρίξει ενώπιον της τριμελούς εξεταστικής
επιτροπής.
9.6 Ο/Η Επιβλέπων/ουσα και τα μέλη της τριμελούς
εξεταστικής επιτροπής της μεταπτυχιακής διπλωματικής
εργασίας ορίζονται από τις κατωτέρω κατηγορίες που
έχουν αναλάβει διδακτικό έργο στο Π.Μ.Σ.:
α) Μέλη Διδακτικού Ερευνητικού Προσωπικού (Δ.Ε.Π.),
Ειδικού Εκπαιδευτικού Προσωπικού (Ε.Ε.Π.), Εργαστηριακού Διδακτικού Προσωπικού (Ε.ΔΙ.Π.) και Ειδικού Τεχνι-
κού Εργαστηριακού Προσωπικού (Ε.Τ.Ε.Π.) της Ιατρικής
Σχολής ή άλλων Τμημάτων του ΕΚΠΑ ή άλλου Ανώτατου
Εκπαιδευτικού Ιδρύματος (Α.Ε.Ι.) ή Ανώτατου Στρατιωτικού Εκπαιδευτικού Ιδρύματος (Α.Σ.Ε.Ι.), με πρόσθετη
απασχόληση πέραν των νόμιμων υποχρεώσεών τους,
β) ομότιμοι Καθηγητές ή αφυπηρετήσαντα μέλη Δ.Ε.Π.
της Ιατρικής Σχολής ή άλλων Τμημάτων του ΕΚΠΑ ή άλλου Α.Ε.Ι.,
γ) συνεργαζόμενοι καθηγητές,
δ) εντεταλμένοι διδάσκοντες,
ε) επισκέπτες καθηγητές ή επισκέπτες ερευνητές,
στ) ερευνητές και ειδικοί λειτουργικοί επιστήμονες
ερευνητικών και τεχνολογικών φορέων του άρθρου 13Α
του ν. 4310/2014 (Α’ 258) ή λοιπών ερευνητικών κέντρων
και ινστιτούτων της ημεδαπής ή αλλοδαπής.
Με απόφαση της Συνέλευσης της Ιατρικής Σχολής δύναται να ανατίθεται η επίβλεψη διπλωματικών εργασιών
και σε μέλη Δ.Ε.Π., Ε.Ε.Π., Ε.Τ.Ε.Π. και Ε.ΔΙ.Π. της Ιατρικής
Σχολής, που δεν έχουν αναλάβει διδακτικό έργο στο
Π.Μ.Σ.
9.7 Οι μεταπτυχιακές διπλωματικές εργασίες εφόσον
εγκριθούν από την εξεταστική επιτροπή, αναρτώνται
υποχρεωτικά στο Ψηφιακό Αποθετήριο «ΠΕΡΓΑΜΟΣ»,
σύμφωνα με τις αποφάσεις της Συγκλήτου του ΕΚΠΑ.
9.8 Εφόσον η Μ.Δ.Ε. περιέχει πρωτότυπα αποτελέσματα μη δημοσιευμένα, δύναται, κατόπιν αιτήσεως του/της
επιβλέποντος/ουσας, η οποία συνυπογράφεται από τον/
την μεταπτυχιακό φοιτητή/τρια, να δημοσιευθούν στην
ιστοσελίδα μόνο οι περιλήψεις, και το πλήρες κείμενο να
δημοσιευθεί αργότερα.
Άρθρο 10
ΥΠΟΧΡΕΩΣΕΙΣ ΚΑΙ ΔΙΚΑΙΩΜΑΤΑ
ΜΕΤΑΠΤΥΧΙΑΚΩΝ ΦΟΙΤΗΤΩΝ
10.1 Οι μεταπτυχιακοί/ες φοιτητές/τριες έχουν όλα
τα δικαιώματα και τις παροχές που προβλέπονται και
για τους φοιτητές του πρώτου κύκλου σπουδών, έως
και τη λήξη τυχόν χορηγηθείσας παράτασης φοίτησης,
πλην του δικαιώματος παροχής δωρεάν διδακτικών συγγραμμάτων.
10.2 Τo Ίδρυμα εξασφαλίζει στους/ις φοιτητές/τριες
με αναπηρία ή/και ειδικές εκπαιδευτικές ανάγκες προσβασιμότητα στα προτεινόμενα συγγράμματα και τη
διδασκαλία (https://access.uoa.gr/).
13.3 Το Γραφείο Διασύνδεσης του ΕΚΠΑ παρέχει συμβουλευτική υποστήριξη φοιτητών σε θέματα σπουδών
και επαγγελματικής αποκατάστασης (https://www.
career.uoa.gr/ypiresies/).
10.4 Οι μεταπτυχιακοί/ες φοιτητές/τριες καλούνται να
συμμετέχουν και να παρακολουθούν σεμινάρια ερευνητικών ομάδων, συζητήσεις βιβλιογραφικής ενημέρωσης,
επισκέψεις εργαστηρίων, συνέδρια/ημερίδες με γνωστικό αντικείμενο συναφές με αυτό του Π.Μ.Σ., διαλέξεις ή
άλλες επιστημονικές εκδηλώσεις του Π.Μ.Σ. κ.ά.
10.5 Η Συνέλευση της Ιατρικής Σχολής, μετά την εισήγηση της Σ.Ε., δύναται να αποφασίσει τη διαγραφή
μεταπτυχιακών φοιτητών/τριών εάν:
- Υπερβούν το ανώτατο όριο απουσιών,
- έχουν αποτύχει στην εξέταση μαθήματος ή μαθημάτων και δεν έχουν ολοκληρώσει επιτυχώς το πρόγραμμα,
σύμφωνα με τα όσα ορίζονται στον παρόντα κανονισμό,
- υπερβούν τη μέγιστη χρονική διάρκεια φοίτησης στο
Π.Μ.Σ., όπως ορίζεται στον παρόντα Κανονισμό,
- έχουν παραβιάσει τις κείμενες διατάξεις όσον αφορά
την αντιμετώπιση πειθαρχικών παραπτωμάτων από τα
αρμόδια πειθαρχικά Όργανα,
- δεν καταβάλλουν το προβλεπόμενο τέλος φοίτησης,
- υποβάλουν αίτηση διαγραφής οι ίδιοι.
10.6 Σε περίπτωση που μεταπτυχιακός φοιτητής/τρια
διαγραφεί από το Π.Μ.Σ., μπορεί να αιτηθεί χορήγηση
βεβαίωσης για τα μαθήματα στα οποία έχει εξεταστεί
επιτυχώς.
10.7 Οι φοιτητές/τριες μπορούν να συμμετέχουν σε
διεθνή προγράμματα ανταλλαγής φοιτητών/τριων, όπως
το πρόγραμμα ERASMUS + ή CIVIS, κατά την κείμενη
νομοθεσία. Στην περίπτωση αυτή ο μέγιστος αριθμός
ECTS που μπορούν να αναγνωρίσουν είναι τριάντα
(30). Η δυνατότητα αυτή παρέχεται μετά το Α’ εξάμηνο
σπουδών τους. Οι φοιτητές/τριες θα πρέπει να κάνουν
αίτηση προς τη Σ.Ε. και να ακολουθήσουν τους όρους
του προγράμματος.
Το Π.Μ.Σ. μπορούν να το παρακολουθήσουν και φοιτητές/τριες από διεθνή προγράμματα ανταλλαγής φοι-
τητών/τριών, όπως το πρόγραμμα ERASMUS+, σύμφωνα
με τις συναφθείσες συνεργασίες.
10.8 Οι μεταπτυχιακοί/ες φοιτητές/τριες του Ε.Κ.Π.Α.
δύνανται να εγγραφούν σε Π.Μ.Σ. του ιδίου ή άλλων Α.Ε.Ι.
της ημεδαπής ή της αλλοδαπής στο πλαίσιο εκπαιδευτικών ή ερευνητικών προγραμμάτων συνεργασίας σύμ-
φωνα με την ισχύουσα νομοθεσία.
10.9 Στο τέλος κάθε εξαμήνου πραγματοποιείται
αξιολόγηση κάθε μαθήματος και κάθε διδάσκοντος/
ουσας από τους/ις μεταπτυχιακούς φοιτητές/τριες
(βλ. άρθρο 16).
10.10 Οι μεταπτυχιακοί φοιτητές/τριες μπορούν να
αιτηθούν την έκδοση παραρτήματος διπλώματος στην
ελληνική και την αγγλική γλώσσα.
10.11 Για τη συμμετοχή τους στο Π.Μ.Σ. «Ψυχική Υγεία
και Ψυχιατρική Παιδιών και Εφήβων» οι μεταπτυχιακοί/ες φοιτητές/τριες καταβάλλουν τέλη φοίτησης που
ανέρχονται στο ποσό των χιλίων ευρώ (1.000,00 €) ανά
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1745/19.03.2024
εξάμηνο. Η καταβολή του τέλους γίνεται στην αρχή
κάθε εξαμήνου.
Άρθρο 11
ΑΠΑΛΛΑΓΗ ΔΙΔΑΚΤΡΩΝ
11.1 Απαλλάσσονται από τα τέλη φοίτησης, οι φοιτητές/τριες Π.Μ.Σ., που πληρούν τα οικονομικά ή κοινωνικά
κριτήρια και τις προϋποθέσεις αριστείας κατά τον πρώτο
κύκλο σπουδών, σύμφωνα με την ισχύουσα νομοθεσία.
Η απαλλαγή αυτή παρέχεται για τη συμμετοχή σε ένα
μόνο Π.Μ.Σ. Σε κάθε περίπτωση, οι απαλλασσόμενοι/ες
φοιτητές/τριες δεν ξεπερνούν το ποσοστό του τριάντα
τοις εκατό (30%) του συνολικού αριθμού των φοιτητών/
τριων που εισάγονται στο Π.Μ.Σ. ανά ακαδημαϊκό έτος.
11.2 Η αίτηση για απαλλαγή από τα τέλη φοίτησης
υποβάλλεται μετά την ολοκλήρωση της διαδικασίας
επιλογής των φοιτητών/τριών των Π.Μ.Σ. Η οικονομική κατάσταση υποψηφίου/ας σε καμία περίπτωση δεν
αποτελεί λόγο μη επιλογής σε Π.Μ.Σ.
11.3 Δεν δικαιούνται απαλλαγή όσοι λαμβάνουν υποτροφία από άλλη πηγή, ούτε οι πολίτες χωρών εκτός Ε.Ε.
11.4 Η εξέταση των κριτηρίων περί απαλλαγής από τα
τέλη φοίτησης πραγματοποιείται από τη Συνέλευση της
Ιατρικής Σχολής και εκδίδεται αιτιολογημένη απόφαση
περί αποδοχής ή απόρριψης της αίτησης.
11.5 Εφόσον η ισχύουσα νομοθεσία θέτει ηλικιακό κριτήριο, συνιστάται, για λόγους χρηστής διοίκησης και ίσης
μεταχείρισης, ως ημερομηνία γέννησης των φοιτητών/
τριών να θεωρείται η 31η Δεκεμβρίου του έτους γέννησης.
11.6 Τα μέλη των κατηγοριών Ε.Ε.Π., Ε.ΔΙ.Π., Ε.Τ.Ε.Π.,
που γίνονται δεκτοί ως υπεράριθμοι σύμφωνα με τη διάταξη 3.3 του παρόντος κανονισμού, απαλλάσσονται
από την καταβολή διδάκτρων.
11.7 Σε περίπτωση που φοιτούν ταυτόχρονα σε Π.Μ.Σ.
του Ιδρύματος μέλη της ίδιας οικογένειας μέχρι β’ βαθμού συγγένειας εξ αίματος ή εξ αγχιστείας υπάρχει η
δυνατότητα να παρέχεται μείωση στα καταβαλλόμενα
τέλη φοίτησης κατά 50%.
Άρθρο 12
ΥΠΟΔΟΜΗ ΚΑΙ ΧΡΗΜΑΤΟΔΟΤΗΣΗ ΤΟΥ ΠΜΣ
12.1 Για την εύρυθμη λειτουργία του Π.Μ.Σ. «Ψυχική
Υγεία και Ψυχιατρική Παιδιών και Εφήβων» διατίθενται
αίθουσες διδασκαλίας και σεμιναρίων, αμφιθέατρα εξοπλισμένα με οπτικοακουστικά μέσα και εργαστήρια της
Ιατρικής Σχολής ΕΚΠΑ.
Αναφορικά με τους χώρους διδασκαλίας και κλινικής
άσκησης, διατίθενται οι χώροι του Νοσοκομείου Παίδων
«Η Αγία Σοφία», καθώς και των συνεργαζόμενων Τμημάτων της Ιατρικής Σχολής Ε.Κ.Π.Α.
12.2 Η διοικητική και γραμματειακή υποστήριξη του
Π.Μ.Σ. γίνεται από τη Γραμματεία της Ιατρικής Σχολής
του ΕΚΠΑ.
12.3 Η χρηματοδότηση του Π.Μ.Σ. μπορεί να προέρχεται από:
α) τέλη φοίτησης,
β) δωρεές, χορηγίες και πάσης φύσεως οικονομικές
ενισχύσεις,
γ) κληροδοτήματα,
δ) πόρους από ερευνητικά έργα ή προγράμματα,
ε) ιδίους πόρους του Ανώτατου Εκπαιδευτικού Ιδρύματος (Α.Ε.Ι.) και
στ) τον κρατικό προϋπολογισμό ή το πρόγραμμα δημοσίων επενδύσεων. ζ) κάθε άλλη νόμιμη πηγή.
12.4 Η καταβολή των τελών φοίτησης πραγματοποιείται από τον ίδιο τον/την φοιτητή/τρια ή από τρίτο φυσικό
ή νομικό πρόσωπο για λογαριασμό του/της φοιτητή/
τριας.
Η επιβολή τέλους φοίτησης/διδάκτρων κρίνεται αναγκαία για την κάλυψη λειτουργικών εξόδων του Π.Μ.Σ.
Ειδικότερα, ο αριθμός των φοιτητών, οι ανάγκες τους
για υλικοτεχνική υποδομή που απαιτούν τα διδασκόμενα μαθήματα (π.χ. Στατιστική, Μεθοδολογία Έρευνας
κ.α.), οι ανάγκες τους για διοικητική υποστήριξη καθώς
και οι απαιτήσεις των εβδομαδιαίων ωρών διδασκαλίας
επιβάλουν τη συστηματική και όχι ευκαιριακή χρηματοδότηση, η οποία καλύπτεται από τα εξαμηνιαία τέλη
φοίτησης.
12.5 Η διαχείριση των πόρων των Π.Μ.Σ. του Α.Ε.Ι.
πραγματοποιείται από τον Ειδικό Λογαριασμό Κονδυλίων Έρευνας (Ε.Λ.Κ.Ε.) του Ε.Κ.Π.Α.
12.6 Οι πόροι των Π.Μ.Σ. κατανέμονται ως εξής:
α) Ποσό που αντιστοιχεί στο τριάντα τοις εκατό (30%)
των συνολικών εσόδων που προέρχονται από τέλη φοίτησης παρακρατείται από τον Ε.Λ.Κ.Ε. Στο ποσό αυτό συ-
μπεριλαμβάνεται το ποσοστό παρακράτησης υπέρ του
Ε.Λ.Κ.Ε. για την οικονομική διαχείριση των Π.Μ.Σ. Όταν τα
έσοδα του Π.Μ.Σ. προέρχονται από δωρεές, χορηγίες και
πάσης φύσεως οικονομικές ενισχύσεις, κληροδοτήματα
ή πόρους από ερευνητικά έργα ή προγράμματα, πραγματοποιείται η παρακράτηση υπέρ Ε.Λ.Κ.Ε. που ισχύει
για τα έσοδα από αντίστοιχες πηγές χρηματοδότησης,
β) το υπόλοιπο ποσό των συνολικών εσόδων του
Π.Μ.Σ. διατίθεται για την κάλυψη των λειτουργικών δαπανών του Π.Μ.Σ.
Άρθρο 13
ΑΝΑΘΕΣΗ ΔΙΔΑΣΚΑΛΙΑΣ/ΔΙΔΑΣΚΟΝΤΕΣ
ΣΤΟ Π.Μ.Σ.
13.1 Το διδακτικό έργο των Προγραμμάτων Μεταπτυχιακών Σπουδών (Π.Μ.Σ.) ανατίθεται, κατόπιν απόφασης
της Συνέλευσης της Ιατρικής Σχολής στις ακόλουθες κατηγορίες διδασκόντων:
α) Μέλη Διδακτικού Ερευνητικού Προσωπικού (Δ.Ε.Π.),
Ειδικού Εκπαιδευτικού Προσωπικού (Ε.Ε.Π.), Εργαστηριακού Διδακτικού Προσωπικού (Ε.ΔΙ.Π.) και Ειδικού Τεχνι-
κού Εργαστηριακού Προσωπικού (Ε.Τ.Ε.Π.) της Ιατρικής
Σχολής ή άλλων Τμημάτων του ΕΚΠΑ ή άλλου Ανώτατου
Εκπαιδευτικού Ιδρύματος (Α.Ε.Ι.) ή Ανώτατου Στρατιωτικού Εκπαιδευτικού Ιδρύματος (Α.Σ.Ε.Ι.), με πρόσθετη
απασχόληση πέραν των νόμιμων υποχρεώσεών τους,
β) ομότιμους καθηγητές/τριες ή αφυπηρετήσαντα
μέλη Δ.Ε.Π. της Ιατρικής Σχολής ή άλλων Τμημάτων του
ΕΚΠΑ ή άλλου Α.Ε.Ι.,
γ) συνεργαζόμενους/ες καθηγητές/τριες,
δ) εντεταλμένους/ες διδάσκοντες/ουσες,
ε) επισκέπτες καθηγητές/τριες ή επισκέπτες ερευνητές/τριες,
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1745/19.03.2024
στ) ερευνητές και ειδικούς λειτουργικούς επιστήμονες
ερευνητικών και τεχνολογικών φορέων του άρθρου 13Α
του ν. 4310/2014 (Α’ 258) ή λοιπών ερευνητικών κέντρων
και ινστιτούτων της ημεδαπής ή αλλοδαπής,
ζ) επιστήμονες αναγνωρισμένου κύρους, οι οποίοι
διαθέτουν εξειδικευμένες γνώσεις και σχετική εμπειρία
στο γνωστικό αντικείμενο του Π.Μ.Σ.
13.2 Όλες οι κατηγορίες διδασκόντων/ουσών δύνανται να αμείβονται αποκλειστικά από τους πόρους του
Π.Μ.Σ. Δεν επιτρέπεται η καταβολή αμοιβής ή άλλης παροχής από τον κρατικό προϋπολογισμό ή το πρόγραμμα
δημοσίων επενδύσεων. Με απόφαση της Συνέλευσης
της Ιατρικής Σχολής, καθορίζεται το ύψος της αμοιβής
κάθε διδάσκοντος/ουσας. Ειδικώς οι διδάσκοντες/ουσες
που έχουν την ιδιότητα μέλους Δ.Ε.Π. δύνανται να αμείβονται επιπρόσθετα για έργο που προσφέρουν προς
το Π.Μ.Σ., εφόσον εκπληρώνουν τις ελάχιστες εκ του
νόμου υποχρεώσεις τους, όπως ορίζονται στην παρ. 2
του άρθρου 155 του ν. 4957/2022. Το τελευταίο εδάφιο
εφαρμόζεται αναλογικά και για τα μέλη Ε.Ε.Π., Ε.ΔΙ.Π. και
Ε.Τ.ΕΠ., εφόσον εκπληρώνουν τις ελάχιστες εκ του νόμου
υποχρεώσεις τους.
13.3 Με απόφαση της Συνέλευσης της Ιατρικής Σχολής
δύναται να ανατίθεται επικουρικό διδακτικό έργο στους
υποψήφιους διδάκτορες της Ιατρικής Σχολής, υπό την
επίβλεψη διδάσκοντος/ουσας του Π.Μ.Σ.
13.4 Η ανάθεση του διδακτικού έργου του Π.Μ.Σ. πραγματοποιείται με απόφαση της Συνέλευσης της Ιατρικής
Σχολής, κατόπιν εισήγησης της Συντονιστικής Επιτροπής
του Π.Μ.Σ.
Οι αποφάσεις της Συνέλευσης της Ιατρικής Σχολής
για την κατανομή του διδακτικού έργου περιλαμβάνουν
υποχρεωτικά τα ακόλουθα στοιχεία:
α) Το ονοματεπώνυμο του/ης διδάσκοντα/ουσας,
β) την ιδιότητά του/ης (π.χ. μέλος Δ.Ε.Π., Ε.Ε.Π., Ε.ΔΙ.Π.,
Ε.Τ.Ε.Π. κ.ά.),
γ) το είδος του διδακτικού έργου που ανατίθεται ανά
διδάσκοντα/ουσα (μάθημα, σεμινάριο ή εργαστήριο),
δ) τον αριθμό των ωρών διδασκαλίας ανά μάθημα,
σεμινάριο ή εργαστήριο.
13.5 Η κατανομή του διδακτικού έργου πραγματοποιείται πριν από την έναρξη του ακαδημαϊκού έτους
τόσο για το χειμερινό όσο και για το εαρινό εξάμηνο.
Σε περίπτωση που η κατανομή του διδακτικού έργου
δεν μπορεί να πραγματοποιηθεί ταυτόχρονα και για τα
δύο ακαδημαϊκά εξάμηνα, η απόφαση θα λαμβάνεται
πριν από την έναρξη του κάθε ακαδημαϊκού εξαμήνου. Με αιτιολογημένη απόφαση της Συνέλευσης της
Ιατρικής Σχολής η ανάθεση διδακτικού έργου δύναται
να τροποποιείται κατά τη διάρκεια του ακαδημαϊκού
έτους.
13.6 Οι διδάσκοντες/ουσες, κατά το χρονικό διάστημα
που τελούν σε καθεστώς εκπαιδευτικής άδειας ή αναστολής καθηκόντων, δύνανται να παρέχουν διδακτικό έργο
προς το Π.Μ.Σ., εάν κρίνουν ότι το πρόγραμμά τους το
επιτρέπει, υπό την προϋπόθεση βεβαίως ότι βάσει των
συντρεχουσών συνθηκών τούτο είναι ουσιαστικά και
πρακτικά εφικτό, ζήτημα το οποίο πρέπει κατά περίπτωση να κριθεί αρμοδίως.
Άρθρο 14
ΑΠΟΝΟΜΗ ΔΙΠΛΩΜΑΤΟΣ
ΜΕΤΑΠΤΥΧΙΑΚΩΝ ΣΠΟΥΔΩΝ
14.1 Ο/Η φοιτητής/τρια ολοκληρώνει τις σπουδές για
την απόκτηση Διπλώματος Μεταπτυχιακών Σπουδών
(Δ.Μ.Σ.) με τη συμπλήρωση του ελάχιστου αριθμού μαθημάτων και πιστωτικών μονάδων που απαιτούνται για
τη λήψη του Δ.Μ.Σ., καθώς και την επιτυχή ολοκλήρωση
της μεταπτυχιακής διπλωματικής εργασίας. Η Συνέλευση
της Ιατρικής Σχολής διαπιστώνει την ολοκλήρωση των
σπουδών προκειμένου να χορηγηθεί το Δίπλωμα Μεταπτυχιακών Σπουδών (Δ.Μ.Σ.).
14.2 Με την ολοκλήρωση της ανωτέρω διαδικασίας
χορηγείται στον/η μεταπτυχιακό/η φοιτητή/ρια βεβαίωση περάτωσης σπουδών, χάνεται η φοιτητική του/ης
ιδιότητα και παύει η συμμετοχή του/ης στα συλλογικά
όργανα διοίκησης του Πανεπιστημίου.
14.3 Το Δ.Μ.Σ. πιστοποιεί την επιτυχή αποπεράτωση
των σπουδών και αναγράφει βαθμό, με ακρίβεια δύο
δεκαδικών ψηφίων, κατά την ακόλουθη κλίμακα: Άριστα
(8,5 έως 10), Λίαν Καλώς (6,5 έως 8,5 μη συμπεριλαμβανομένου) και Καλώς (5 έως 6,5 μη συμπεριλαμβανομέ-
νου).
14.4 Ο τύπος του Δ.Μ.Σ. ανά είδος Π.Μ.Σ. είναι κοινός για όλα τα Τμήματα και τις Σχολές του Ε.Κ.Π.Α. και
περιλαμβάνεται στον Κανονισμό Μεταπτυχιακών και
Διδακτορικών Σπουδών του Ιδρύματος.
14.5 Στο πλαίσιο του Π.Μ.Σ. απονέμεται Δίπλωμα Μεταπτυχιακών Σπουδών στην «Ψυχική Υγεία και Ψυχια-
τρική Παιδιών και Εφήβων».
Άρθρο 15
ΟΡΚΩΜΟΣΙΑ
15.1 Η ορκωμοσία δεν αποτελεί συστατικό τύπο της
επιτυχούς περάτωσης των σπουδών, είναι όμως αναγκαία προϋπόθεση για τη χορήγηση του εγγράφου τίτ-
λου του διπλώματος. Η καθομολόγηση γίνεται στο πλαίσιο της Συνέλευσης της Ιατρικής Σχολής και σε χώρο της
Ιατρικής Σχολής, παρουσία του/ης Διευθυντή/ντριας του
Π.Μ.Σ., του Προέδρου της Ιατρικής Σχολής, του Κοσμήτορα της Σχολής Επιστημών Υγείας ή του/της Αναπληρωτή/
τριας του/της και, κατά τις δυνατότητες, ενδεχομένως
εκπροσώπου του Πρυτάνεως.
15.2 Αίτημα για τελετή ορκωμοσίας μεταπτυχιακών
φοιτητών/τριών στη Μεγάλη Αίθουσα Τελετών του Κεντρικού κτηρίου εξετάζεται κατά περίπτωση από τον
Πρύτανη, βάσει εκτίμησης των εκάστοτε δυνατοτήτων
και του αριθμού των ορκιζόμενων που θα δηλώνεται από
τη Γραμματεία του Π.Μ.Σ. στη Διεύθυνση Εκπαίδευσης
και Έρευνας.
15.3 Οι μεταπτυχιακοί/ες φοιτητές/τριες, που έχουν
ολοκληρώσει επιτυχώς το Π.Μ.Σ., σε εξαιρετικές περιπτώσεις (σπουδές, διαμονή ή εργασία στο εξωτερικό,
λόγοι υγείας κ.λπ.), μπορούν να αιτηθούν στη Γραμματεία
της Ιατρικής Σχολής εξαίρεση από την υποχρέωση καθομολόγησης. Η εξαίρεση από την υποχρέωση καθομολό-
γησης εγκρίνεται από τον Πρόεδρο της Ιατρικής Σχολής
και τον Αντιπρύτανη Ακαδημαϊκών, Διεθνών Σχέσεων
και Εξωστρέφειας.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 1745/19.03.2024
Άρθρο 16
ΑΞΙΟΛΟΓΗΣΗ Π.Μ.Σ.
16.1 Αξιολόγηση από την Εθνική Αρχή Ανώτατης Εκπαίδευσης
Το Π.Μ.Σ. αξιολογείται στο πλαίσιο της περιοδικής
αξιολόγησης/πιστοποίησης του Τμήματος που διοργανώνεται από την Εθνική Αρχή Ανώτατης Εκπαίδευσης
(ΕΘ.Α.Α.Ε.). Στο πλαίσιο αυτό αξιολογείται η συνολική
αποτίμηση του έργου που επιτελέστηκε από κάθε Π.Μ.Σ.,
ο βαθμός εκπλήρωσης των στόχων που είχαν τεθεί κατά
την ίδρυσή του, η βιωσιμότητά του, η απορρόφηση των
αποφοίτων στην αγορά εργασίας, ο βαθμός συμβολής
του στην έρευνα, η εσωτερική αξιολόγησή του από τους
μεταπτυχιακούς φοιτητές/τριες, η σκοπιμότητα παράτασης της λειτουργίας του, καθώς και λοιπά στοιχεία σχε-
τικά με την ποιότητα του έργου που παράγεται και τη
συμβολή του στην εθνική στρατηγική για την ανώτατη
εκπαίδευση.
Αν το Π.Μ.Σ. κατά το στάδιο της αξιολόγησής του
κριθεί ότι δεν πληροί τις προϋποθέσεις συνέχισης της
λειτουργίας του, λειτουργεί μέχρι την αποφοίτηση των
ήδη εγγεγραμμένων φοιτητών/τριών σύμφωνα με την
απόφαση ίδρυσης και τον κανονισμό μεταπτυχιακών και
διδακτορικών προγραμμάτων σπουδών.
16.2 Εσωτερική αξιολόγηση
Η εσωτερική αξιολόγηση των ΠΜΣ πραγματοποιείται
σε ετήσια βάση από τη Μονάδα Διασφάλισης Ποιότητας
(ΜΟ.ΔΙ.Π.) του Ιδρύματος. Στη διαδικασία της εσωτερικής αξιολόγησης συμμετέχουν όλοι οι εμπλεκόμενοι
στην υλοποίηση των ενεργειών και των δράσεων του
ΠΜΣ και πιο συγκεκριμένα, οι φοιτητές/τριες, τα μέλη
του διδακτικού προσωπικού, το προσωπικό διοικητικής
και τεχνικής υποστήριξης και τα μέλη της Συντονιστικής
Επιτροπής του ΠΜΣ.
Η διαδικασία εσωτερικής αξιολόγησης πραγματοποιείται σύμφωνα με την ισχύουσα νομοθεσία, το Εσωτερι-
κό Σύστημα Διασφάλισης Ποιότητας του Ιδρύματος, τις
οδηγίες και τα πρότυπα της ΕΘΑΑΕ.
Η εσωτερική αξιολόγηση των ΠΜΣ περιλαμβάνει την
αποτίμηση του διδακτικού έργου, καθώς και όλων των
ακαδημαϊκών λειτουργιών και δράσεων του.
Αναλυτικότερα αξιολογούνται:
α) το περιεχόμενο του Προγράμματος Σπουδών σύμφωνα με την πιο πρόσφατη έρευνα στο συγκεκριμένο
γνωστικό αντικείμενο του ΠΜΣ, έτσι ώστε να εξασφαλίζεται ο σύγχρονος χαρακτήρας του ΠΜΣ,
β) ο φόρτος εργασίας των μαθημάτων, καθώς και η
πορεία και η ολοκλήρωση των μεταπτυχιακών σπουδών
από τους/ις φοιτητές/τριες,
γ) ο βαθμός ικανοποίησης των προσδοκιών των φοιτητών/τριών από το Πρόγραμμα Σπουδών, τις προσφε-
ρόμενες υπηρεσίες υποστήριξης των σπουδών τους και
το μαθησιακό περιβάλλον,
δ) τα μαθήματα του Προγράμματος σε εξαμηνιαία
βάση μέσω ερωτηματολογίων που συμπληρώνουν οι
φοιτητές/τριες του ΠΜΣ.
Τα αποτελέσματα κοινοποιούνται στη Σ.Ε. και αποβλέπουν στη βιωσιμότητα του Προγράμματος, το υψηλό
επίπεδο σπουδών, τη βελτίωση των παροχών του και
την αποδοτικότητα των διδασκόντων του.
Άρθρο 17
ΧΡΟΝΙΚΗ ΔΙΑΡΚΕΙΑ ΛΕΙΤΟΥΡΓΙΑΣ ΤΟΥ Π.Μ.Σ.
Το Π.Μ.Σ. θα λειτουργήσει μέχρι το ακαδημαϊκό έτος
2028-2029 εφόσον πληροί τα κριτήρια της εσωτερικής
και εξωτερικής αξιολόγησης, σύμφωνα με ισχύουσα
νομοθεσία.
Άρθρο 18
ΜΕΤΑΒΑΤΙΚΕΣ ΔΙΑΤΑΞΕΙΣ
Οι ήδη εγγεγραμμένοι/ες φοιτητές/τριες ολοκληρώνουν τις σπουδές τους σύμφωνα με τον παρόντα Κα-
νονισμό.
Για όσα θέματα δεν ορίζονται στην ισχύουσα νομοθεσία, στον Κανονισμό Μεταπτυχιακών και Διδακτορικών
Σπουδών του Ε.Κ.Π.Α. ή στον παρόντα Κανονισμό, αρμόδια να αποφασίσουν είναι τα όργανα του Π.Μ.Σ.
Η απόφαση αυτή να δημοσιευθεί στην Εφημερίδα της
Κυβερνήσεως.
Ο Πρύτανης
ΓΕΡΑΣΙΜΟΣ ΣΙΑΣΟΣ

[Source: 20240201745.pdf | Tokens: 54782]